Sabado de Gloria

Ang Sábado de Gloria (Sábado ng Luwalhati, Sábado Santo, o Banal na Sábado; Ingles: Black Saturday, Holy Saturday ; ) ay ang araw na kasunod ng Biyernes Santo. 

Ito ang araw bago ang Pasko ng Pagkabuhay at ang huling araw ng Mahal na Araw, kung kailan naghahanda ang mga Kristiyano para sa Linggo ng Pagkabuhay. Iginugunitâ sa araw na ito ang pagkaratay o paghimlay ng katawan ni Hesukristo sa Santo Sepulkro, habang bumabâ ang kaniyang kaluluwâ sa Sheol (ang tinutukoy na "Kinaroroonan ng mga Yumao" sa Kredong Niseno) upang ipahayag ang Mabuting Balita sa mga patay doon at iyadyâ sila.

Sa Pilipinas, kalimitang itinutuloy ang pansamantalang pagbabawal sa pagdiriwang at ingay na sadyang ipinapatupád mula noong Biyernes Santo. Pagkagat ng dilim sa araw na ito, sinisimulan nang ipagdiwang ng mga simbahan ang Bihilya ng Pagkabuhay.

Mga sanggunian

Mahal na Araw